ddrg/super_eurlex huggingface dataset:
98/472/EY, EHTY, Euratom: Euroopan yhteisöjen jäsenvaltioiden hallitusten edustajien päätös, tehty 8 päivänä heinäkuuta 1998, ensimmäisen oikeusasteen tuomioistuimen jäsenen nimittämisestä



Virallinen lehti nro L 209 , 25/07/1998 s. 0052 - 0053



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 8 päivänä heinäkuuta 1998, ensimmäisen oikeusasteen tuomioistuimen jäsenen nimittämisestä (98/472/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 168 a artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 d artiklan, ottavat huomioon Euroopan atomienergiayhteisön perustamissopimuksen ja erityisesti sen 140 a artiklan, ottavat huomioon neuvoston 24 päivänä lokakuuta 1988 tekemän päätöksen 88/591/EHTY, ETY, Euratom, Euroopan yhteisöjen ensimmäisen oikeusasteen tuomioistuimen perustamisesta (1), sekä katsoo, että seuraavien tuomioistuimen jäsenten toimikausi päättyy 31 päivänä elokuuta 1998: Josef Azizi, Cornelis Paulus Briet, Marc Jaeger, Andreas Kalogeropoulos, Koenraad Lenaerts, Rui Manuel Gens De Moura Ramos, Virpi Tiili ja Bo Vesterdorf, seitsemän tuomioistuimen jäsentä on nimitetty 27 päivänä toukokuuta 1998 tehdyllä jäsenvaltioiden hallitusten edustajien päätöksellä, ja kahdeksas tuomioistuimen jäsen olisi nimitettävä, jotta se määrä tuomioistuimen jäseniä, joiden toimikaudesta on määrättävä uudelleen, olisi täysilukuinen, OVAT PÄÄTTÄNEET SEURAAVAA: 1 artikla A.W.H. Meij nimitetään ensimmäisen oikeusasteen tuomioistuimen tuomariksi 1 päivänä syyskuuta 1998 alkavaksi ja 31 päivänä elokuuta 2004 päättyväksi toimikaudeksi. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 8 päivänä heinäkuuta 1998. Puheenjohtaja M. SCHEICH (1) EYVL L 319, 25.11.1998, s. 1. Oikaistu toisinto EYVL:ssä C 215, 21.8.1989, s. 1. Päätös sellaisena kuin se on viimeksi muutettuna uusien jäsenvaltioiden Euroopan unioniin liittymistä koskevien asiakirjojen tarkistamisesta tehdyllä päätöksellä 95/1/EY, Euratom, EHTY (EYVL L 1, 1.1.1995, s. 1).
98/380/EY, EHTY, Euratom: Euroopan yhteisöjen jäsenvaltioiden hallitusten edustajien päätös, tehty 27 päivänä toukokuuta 1998, ensimmäisen oikeusasteen tuomioistuimen jäsenten nimittämisestä



Virallinen lehti nro L 171 , 17/06/1998 s. 0030 - 0030



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 27 päivänä toukokuuta 1998, ensimmäisen oikeusasteen tuomioistuimen jäsenten nimittämisestä (98/380/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 168 a artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 d artiklan, ottavat huomioon Euroopan atomienergiayhteisön perustamissopimuksen ja erityisesti sen 140 a artiklan, ottavat huomioon neuvoston 24 päivänä lokakuuta 1988 tekemän päätöksen 88/591/EHTY, ETY, Euratom, Euroopan yhteisöjen ensimmäisen oikeusasteen tuomioistuimen perustamisesta (1), sekä katsoo, että seuraavien tuomioistuimen jäsenten toimikausi päättyy 31 päivänä elokuuta 1998: Josef Azizi, Cornelis Paulus Briet, Marc Jaeger, Andreas Kalogeropoulos, Koenraad Lenaerts, Rui Manuel Gens De Moura Ramos, Virpi Tiili ja Bo Vesterdorf, osasta ensimmäisen oikeusasteen tuomioistuimen tuomareista määrättävä uudelleen 1 päivänä syyskuuta 1998 alkavaksi ja 31 päivänä elokuuta 2004 päättyväksi toimikaudeksi, ja yksi tuomari olisi nimitettävä myöhempänä ajankohtana, jotta se määrä tuomareita, joiden toimikaudesta on määrättävä uudelleen, olisi täysilukuinen, OVAT PÄÄTTÄNEET SEURAAVAA: 1 artikla Nimitetään ensimmäisen oikeusasteen tuomioistuimen tuomareiksi 1 päivänä syyskuuta 1998 alkavaksi ja 31 päivänä elokuuta 2004 päättyväksi toimikaudeksi: Josef Azizi, Marc Jaeger, Koenraad Lenaerts, Rui Manuel Gens De Moura Ramos, Virpi Tiili, Bo Vesterdorf, Michael Vilaras. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 27 päivänä toukokuuta 1998. S. WALL Puheenjohtaja (1) EYVL L 319, 25.11.1988, s. 1. Oikaistu toisinto EYVL:ssä C 215, 21.8.1989, s. 1. Päätös sellaisena kuin se on viimeksi muutettuna uusien jäsenvaltioiden Euroopan unioniin liittymistä koskevien asiakirjojen tarkistamisesta tehdyllä päätöksellä 95/1/EY, Euratom, EHTY (EYVL L 1, 1.1.1995, s. 1).
98/345/EY: Yhtenäisvaluutan hyväksyvien jäsenvaltioiden hallitusten valtion- tai hallitusten päämiesten tasolla yhteisellä sopimuksella tehty päätös, 26 päivänä toukokuuta 1998, Euroopan keskuspankin puheenjohtajan, varapuheenjohtajan sekä johtokunnan muiden jäsenten nimittämisestä



Virallinen lehti nro L 154 , 28/05/1998 s. 0033 - 0034



YHTENÄISVALUUTAN HYVÄKSYVIEN JÄSENVALTIOIDEN HALLITUSTEN VALTION- TAI HALLITUSTEN PÄÄMIESTEN TASOLLA YHTEISELLÄ SOPIMUKSELLA TEHTY PÄÄTÖS, 26 päivänä toukokuuta 1998, Euroopan keskuspankin puheenjohtajan, varapuheenjohtajan sekä johtokunnan muiden jäsenten nimittämisestä (98/345/EY) YHTENÄISVALUUTAN HYVÄKSYVÄT EUROOPAN YHTEISÖN JÄSENVALTIOIDEN VALTION TAI HALLITUSTEN PÄÄMIEHET, jotka Viktor KLIMAn, Itävallan tasavallan liittokanslerin, toimiessa puheenjohtajana, ottavat huomioon Euroopan yhteisön perustamissopimuksen ja erityisesti sen 109 a artiklan 2 kohdan ja 109 l artiklan 1 kohdan toisen luetelmakohdan sekä Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan 50 artiklan, ottavat huomioon neuvoston suosituksen (1), ottavat huomioon Euroopan parlamentin lausunnon (2), ottavat huomioon Euroopan rahapoliittisen instituutin neuvoston lausunnon (3), OVAT PÄÄTTÄNEET SEURAAVAA: 1 artikla 1. Nimitetään Wim DUISENBERG Euroopan keskuspankin puheenjohtajaksi kahdeksan vuotta kestäväksi kaudeksi. 2. Nimitetään Christian NOYER Euroopan keskuspankin varapuheenjohtajaksi neljä vuotta kestäväksi kaudeksi. 3. Nimitetään Otmar ISSING Euroopan keskuspankin johtokunnan jäseneksi kahdeksan vuotta kestäväksi kaudeksi. 4. Nimitetään Tommaso PADOA-SCHIOPPA Euroopan keskuspankin johtokunnan jäseneksi seitsemän vuotta kestäväksi kaudeksi. 5. Nimitetään Eugenio DOMINGO SOLANS Euroopan keskuspankin johtokunnan jäseneksi kuusi vuotta kestäväksi kaudeksi. 6. Nimitetään Sirkka HÄMÄLÄINEN Euroopan keskuspankin johtokunnan jäseneksi viisi vuotta kestäväksi kaudeksi. Nämä nimitykset tulevat voimaan 1 päivästä kesäkuuta 1998. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 26 päivänä toukokuuta 1998. Puheenjohtaja V. KLIMA (1) EYVL L 139, 11.5.1998, s. 36 (2) Lausunto annettu 13 päivänä toukokuuta 1998 (ei vielä julkaistu virallisessa lehdessä). (3) Lausunto annettu 5 päivänä toukokuuta 1998 (ei vielä julkaistu virallisessa lehdessä).
98/170/EY, EHTY, Euratom: Jäsenvaltioiden hallitusten edustajien päätös, tehty 18 päivänä helmikuuta 1998, Euroopan yhteisöjen ensimmäisen oikeusasteen tuomioistuimen jäsenen nimittämisestä



Virallinen lehti nro L 063 , 04/03/1998 s. 0025 - 0025



JÄSENVALTIOIDEN HALLITUSTEN EDUSTAJIEN PÄÄTÖS, tehty 18 päivänä helmikuuta 1998, Euroopan yhteisöjen ensimmäisen oikeusasteen tuomioistuimen jäsenen nimittämisestä (98/170/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 168 a artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 d artiklan, ottavat huomioon Euroopan atomienergiayhteisön perustamissopimuksen ja erityisesti sen 140 a artiklan, ottavat huomioon Euroopan yhteisöjen ensimmäisen oikeusasteen tuomioistuimen perustamisesta 24 päivänä lokakuuta 1988 tehdyn neuvoston päätöksen 88/591/EHTY, ETY, Euratom (1), sekä katsovat, että Euroopan yhteisön tuomioistuimen perussäännöstä tehdyn pöytäkirjan 7 ja 44 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien määräysten nojalla olisi Euroopan yhteisöjen ensimmäisen oikeusasteen tuomioistuimeen nimitettävä jäsen Antonio Saggion, joka on nimitetty Euroopan yhteisöjen tuomioistuimen julkisasiamieheksi, tilalle tämän jäljellä olevaksi toimikaudeksi eli 31 päivään elokuuta 2001, OVAT PÄÄTTÄNEET SEURAAVAA: 1 artikla Paolo Mengozzi nimitetään Euroopan yhteisöjen ensimmäisen oikeusasteen tuomioistuimen jäseneksi siitä päivästä, jona hän on vannonut valan, 31 päivään elokuuta 2001. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 18 päivänä helmikuuta 1998. Puheenjohtaja S. WALL (1) EYVL L 319, 25.11.1988, s. 1, päätös sellaisena kuin se on viimeksi muutettuna vuoden 1994 liittymisasiakirjalla.
98/169/EY, EHTY, Euratom: Jäsenvaltioiden hallitusten edustajien päätös, tehty 18 päivänä helmikuuta 1998, Euroopan yhteisöjen tuomioistuimen julkisasiamiehen nimittämisestä



Virallinen lehti nro L 063 , 04/03/1998 s. 0024 - 0024



JÄSENVALTIOIDEN HALLITUSTEN EDUSTAJIEN PÄÄTÖS, tehty 18 päivänä helmikuuta 1998, Euroopan yhteisöjen tuomioistuimen julkisasiamiehen nimittämisestä (98/169/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 167 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat, että Euroopan yhteisön tuomioistuimen perussäännöstä tehdyn pöytäkirjan 7 ja 8 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien määräysten nojalla ja Euroopan yhteisön tuomioistuimen julkisasiamiehen Giuseppe Tesauron eroamisen johdosta olisi nimitettävä Giuseppe Tesauron tilalle julkisasiamies tämän jäljellä olevaksi toimikaudeksi, eli 6 päivään lokakuuta 2000, OVAT PÄÄTTÄNEET SEURAAVAA: 1 artikla Antonio Saggio nimitetään Euroopan yhteisöjen tuomioistuimen julkisasiamieheksi siitä päivästä, jona hän on vannonut valan, 6 päivään lokakuuta 2000. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 18 päivänä helmikuuta 1998. Puheenjohtaja S. WALL
Schengenin säännöstö - Toimeenpanevan komitean päätös, tehty 16 päivänä syyskuuta 1998, yhteisen käsikirjan antamisesta valtioille, joiden kanssa käydään konkreettisia neuvotteluja Euroopan unioniin liittymisestä (SCH/Com-ex (98) 35 rev 2)



Virallinen lehti nro L 239 , 22/09/2000 s. 0202 - 0202



TOIMEENPANEVAN KOMITEAN PÄÄTÖS, tehty 16 päivänä syyskuuta 1998, yhteisen käsikirjan antamisesta valtioille, joiden kanssa käydään konkreettisia neuvotteluja Euroopan unioniin liittymisestä (SCH/Com-ex (98) 35 rev 2) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, katsoo, että Schengenin säännöstö sisällytetään osaksi Euroopan unionia Amsterdamin sopimukseen liitetyn pöytäkirjan mukaisesti, ottaa huomioon, että kyseisen pöytäkirjan 8 artiklan mukaisesti Schengenin säännöstö muodostaa kokonaisuuden, joka kaikkien jäsenyyttä hakevien valtioiden on hyväksyttävä kokonaisuudessaan, ja että ehdokkaita on valmisteltava tätä varten asianmukaisesti, katsoo, että erityisesti ulkorajojen tarkastuksia koskeva yhteinen käsikirja muodostaa tärkeän osan Schengenin säännöstöstä, josta on jo tässä vaiheessa keskusteltava niiden valtioiden kanssa, joiden kanssa käydään konkreettisia liittymisneuvotteluja, jotta ne ehtivät valmistautua säännöstön hyväksymiseen, katsoo, että tätä varten on välttämätöntä toimittaa näille valtioille, joiden kanssa käydään konkreettisia liittymisneuvotteluja, ulkorajojen tarkastuksia koskeva yhteinen käsikirja lukuun ottamatta joitakin sen liitteitä, sekä muita asiakirjoja, vaikka kysymyksessä ovatkin luottamukselliset asiakirjat, ottaa huomioon, että myös toimeenpanevan komitean avointen päätösten ja julistusten toimittaminen saattaa olla tarpeen, ON PÄÄTTÄNYT SEURAAVAA: 1. Kulloinenkin puheenjohtajavaltio voi toimittaa ulkorajojen tarkastuksia koskevan yhteisen käsikirjan ilman liitteitä 6b, 6c ja 14b valtioille, joiden kanssa käydään konkreettisia neuvotteluja Euroopan unioniin liittymisestä. 2. Keskusryhmä valtuutetaan päättämään yksittäistapauksissa muiden luottamuksellisten asiakirjojen toimittamisesta valtioille, joiden kanssa käydään konkreettisia neuvotteluja Euroopan unioniin liittymisestä. 3. Kun on kyse 1 ja 2 kohdassa tarkoitetusta asiakirjojen toimittamisesta, on muistutettava siitä, että kyseessä on luottamuksellinen asiakirja. Valtion, jonka käyttöön luovutetaan ulkorajojen tarkastuksia koskeva yhteinen käsikirja tai jokin muu luottamukselliseksi luokiteltu asiakirja, on sitouduttava käsittelemään tällaisia asiakirjoja luottamuksellisesti. 4. Kulloinenkin puheenjohtajavaltio voi lisäksi toimittaa toimeenpanevan komitean avoimia päätöksiä ja julistuksia sekä muita asiakirjoja, joita ei ole luokiteltu luottamuksellisiksi, valtioille ja muille elimille virkakäyttöön, jos siihen on perustellut syyt. Königswinterissä 16 päivänä syyskuuta 1998. Puheenjohtaja M. Kanther
Schengenin säännöstö - Toimeenpanevan komitean päätös, tehty 16 päivänä syyskuuta 1998, henkilötarkastusten lakkauttamista Kreikan sisärajoilla tutkivan komitean asettamisesta (SCH/Com-ex (98) 43 rev)



Virallinen lehti nro L 239 , 22/09/2000 s. 0145 - 0146



TOIMEENPANEVAN KOMITEAN PÄÄTÖS, tehty 16 päivänä syyskuuta 1998, henkilötarkastusten lakkauttamista Kreikan sisärajoilla tutkivan komitean asettamisesta (SCH/Com-ex (98) 43 rev) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon, että sopimus Helleenien tasavallan liittymisestä Schengenin yleissopimukseen on saatettu osittain voimaan 7 päivänä lokakuuta 1997 tehdyllä päätöksellä, ON PÄÄTTÄNYT SEURAAVAA: 1. Sen selvittämiseksi, täyttääkö Kreikka kaikki henkilötarkastusten lakkauttamista sisärajoilla koskevat edellytykset, asetetaan asiaa käsittelevä komitea. Kaikki sopimusvaltiot voivat osallistua tämän komitean työskentelyyn lähettämällä asiantuntijoita. 2. Komitean tehtävänä on kerätä tietoja seuraavilta aloilta: - ulkorajoilla suoritettavat tarkastukset, erityisesti yhteisen käsikirjan käyttäminen - maa- ja meriulkorajojen valvonta - viisumit, erityisesti yhteisen konsuliohjeiston käyttäminen - ulkomaalaisten liikkumista koskevat edellytykset, mukaan lukien laittoman maahanmuuton ja luvattoman oleskelun vastaiset toimet - oleskeluluvat ja maahantulokieltoon määrääminen - poliisiyhteistyö - oikeusapu rikosasioissa mukaan lukien luovuttaminen - huumausaineet - Schengenin tietojärjestelmä, erityisesti SIRENE-käsikirjan käyttäminen - henkilötietojen suoja - henkilöiden maasta poistamiseen ja takaisinottamiseen liittyvät käytännöt - lentoasemien henkilöliikennettä koskevat säännöt. 3. Komitea arvioi keräämiään tietoja ulkorajatarkastusten ja lentokenttien henkilöliikennettä koskevien sääntöjen osalta. Muilla aloilla se esittää huomautuksia. 4. Komitea kokoaa kerätyt tiedot sekä arvioinnit ja huomautukset yhdeksi kertomukseksi rajoja käsittelevää alaryhmää ja keskusryhmää varten. Toimeenpaneva komitea tekee tämän kertomuksen perusteella päätöksen viimeistään joulukuussa 1998 pidettävässä kokouksessaan ottaen huomioon toimeenpanevan komitean 7 päivänä lokakuuta 1997 Wienissä tekemän päätöksen. Königswinterissä 16 päivänä syyskuuta 1998. Puheenjohtaja M. Kanther
Schengenin säännöstö - Toimeenpanevan komitean päätös, tehty 23 päivänä kesäkuuta 1998, Monacon oleskelulupia koskevasta luettelosta (SCH/Com-ex (98) 19)



Virallinen lehti nro L 239 , 22/09/2000 s. 0199 - 0199



TOIMEENPANEVAN KOMITEAN PÄÄTÖS, tehty 23 päivänä kesäkuuta 1998, Monacon oleskelulupia koskevasta luettelosta (SCH/Com-ex (98) 19) TOIMEENPANEVA KOMITEA, joka ottaa huomioon, että vapaa henkilöliikenne Ranskan ja Monacon välillä otettiin käyttöön ennen Schengenin sopimuksen soveltamisesta tehdyn yleissopimuksen voimaantuloa, ottaa huomioon, että yleissopimuksen osapuolet eivät ole asettaneet vapaata henkilöliikennettä koskevaa järjestelyä kyseenalaiseksi, ottaa huomioon, että Ranskan ja Monacon 18 päivänä toukokuuta 1963 tehdyn naapuruussopimuksen, jota on muutettu ja täydennetty 15 päivänä joulukuuta 1997 käydyllä kirjeenvaihdolla, mukaisesti Ranskan viranomaiset soveltavat ohjeita ja tarkastuksia Schengenin yleissopimuksen mukaisesti suorittaakseen ulkomaalaisten Monacoon tuloa ja siellä oleskelua ja asumaan asettumista koskevia tarkastuksia, ON PÄÄTTÄNYT SEURAAVAA: - Monacon oleskelulupaa koskeva luettelo otetaan yhteisen konsuliohjeiston liitteen IV ranskalaisille viranomaisille varattuun osaan(1). - Monaco-Héliport ja Monaco-Port de la Condamine otetaan sallittuina rajanylityspaikkoina Schengenin yhteisen käsikirjan liitteeseen I(2). - Monacon oleskelulupaa koskeva luettelo otetaan Schengenin yhteisen käsikirjan liitteen XI ranskalaisille viranomaisille varattuun osaan. - Monacon oleskelulupien myöntämisestä tai pidentämisestä ei seuraa, että jokin sopimuspuoli on velvollinen poistamaan SIS-järjestelmästä maahantulokieltoon johtavan tiedon. Oostendessa 23 päivänä kesäkuuta 1998. Puheenjohtaja L. Tobback (1) Ks. SCH/Com-ex (99) 13. (2) Luottamuksellinen asiakirja. Ks. SCH/Com-ex (99) 17.
Schengenin säännöstö - Toimeenpanevan komitean päätös, tehty 16 päivänä joulukuuta 1998, rajat ylittävästä poliisiyhteistyön käsikirjasta (SCH/Com-ex (98) 52)



Virallinen lehti nro L 239 , 22/09/2000 s. 0408 - 0408



TOIMEENPANEVAN KOMITEAN PÄÄTÖS, tehty 16 päivänä joulukuuta 1998, tehty 16 päivänä joulukuuta 1998, rajat ylittävästä poliisiyhteistyön käsikirjasta (SCH/Com-ex (98) 52) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 2 artiklan 3 kappaleen sekä 7, 39-41, 46, 47 ja 92 artiklan, ON PÄÄTTÄNYT SEURAAVAA: 1. Rajat ylittävän poliisiyhteistyön käsikirja (asiakirja SCH/I (98) 90(1)) hyväksytään oheisessa muodossaan. Samanaikaisesti kumotaan toimeenpanevan komitean 29 päivänä kesäkuuta 1995 antama julistus (asiakirja SCH/Com-ex (95) decl. 2). 2. Poliisiyhteistyötä yleisen järjestyksen ja turvallisuuden alalla koskeva Schengenin käsikirja (asiakirja SCH/I (97) 36 rev 5) on sisällytetty rajat ylittävän poliisiyhteistyön käsikirjaan. Samanaikaisesti kumotaan toimeenpanevan komitean 24 päivänä kesäkuuta 1997 tekemä päätös (asiakirja SCH/Com-ex (97) 6 rev 2). 3. Sopimusvaltiot liittävät rajat ylittävän poliisiyhteistyön käsikirjan kansallisiin ohjeistoihinsa ja toimittavat sen poliisilaitosten käyttöön. 4. Schengen-sihteeristö huolehtii irtolehtikokoelman muodossa julkaistavan käsikirjan päivittämisestä. Tätä varten sopimusvaltiot ilmoittavat pääsihteeristölle kaikista muutoksista kansallisissa tiedoissa. 5. Kukin puheenjohtajavaltio tiedustelee muilta valtioilta puolen vuoden välein, onko käsikirjan yleistä osaa syytä ajanmukaistaa ja päivittää käsikirjan. 6. Puheenjohtajavaltio lähettää käsikirjan tiedoksi Euroopan unionille. Berliinissä 16 päivänä joulukuuta 1998. Puheenjohtaja C. H. Schapper (1) Rajoitettu jakelu.
Schengenin säännöstö - Toimeenpanevan komitean päätös, tehty 23 päivänä kesäkuuta 1998, Schengenin tietojärjestelmän käyttöä koskevista järjestelyistä (SCH/Com-ex (98) 29 rev)



Virallinen lehti nro L 239 , 22/09/2000 s. 0144 - 0144



TOIMEENPANEVAN KOMITEAN PÄÄTÖS, tehty 23 päivänä kesäkuuta 1998, Schengenin tietojärjestelmän käyttöä koskevista järjestelyistä (SCH/Com-ex (98) 29 rev) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 92 ja 93 artiklan, VAHVISTAA, että Schengenin tietojärjestelmän käyttöä koskevista organisatorisista, operatiivisista, teknisistä ja tietosuojaa koskevista järjestelyistä, menettelyistä ja muista säännöistä on sovittu sekä suosittelee niiden säilyttämistä myös Amsterdamin sopimuksen voimaantulon jälkeen. Oostendessa 23 päivänä kesäkuuta 1998. Puheenjohtaja Louis Tobback
Schengenin säännöstö - Toimeenpanevan komitean päätös, tehty 16 päivänä joulukuuta 1998, Schengenin soveltamissopimuksen voimaansaattamisesta Kreikassa (SCH/Com-ex (98) 49 rev 3)



Virallinen lehti nro L 239 , 22/09/2000 s. 0147 - 0148



TOIMEENPANEVAN KOMITEAN PÄÄTÖS, tehty 16 päivänä joulukuuta 1998, Schengenin soveltamissopimuksen voimaansaattamisesta Kreikassa (SCH/Com-ex (98) 49 rev 3) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon 6 päivänä marraskuuta 1992 tehdyn Kreikan liittymissopimuksen 6 artiklan ja kyseisen liittymissopimuksen päätösasiakirjan 6 artiklasta annetun yhteisen julistuksen, ottaa huomioon 7 päivänä lokakuuta 1997 tehdyn päätöksensä Schengenin soveltamissopimuksen voimaansaattamisesta Kreikassa (SCH/Com-ex (97) 29 rev 2), ottaa huomioon asiaa käsittelevän Kreikka-komitean kertomuksen (SCH/C (98) 123 rev 2), ottaa huomioon asiaa käsitelleen Kreikka-komitean eri kertomukset, vahvistaa 7 päivänä lokakuuta 1997 tehdyn päätöksen SCH/Com-ex (97) 29 rev 2 mukaisesti poliittisen tahtonsa Schengenin yleissopimuksen täysimääräiseksi voimaansaattamiseksi Kreikassa, tunnustaa ja arvostaa sitä, että Kreikka täyttää jo viisumiasioiden, poliisi- ja oikeudellisen yhteistyön, huumausainerikollisuuden torjunnan sekä Schengenin tietojärjestelmän ja tietosuojan osalta edellytykset Schengenin yleissopimuksen täysimääräiseksi voimaansaattamiseksi, katsoo, että Kreikka on jo edistynyt merkittävästi sovittaakseen ulkorajojensa varmistamisen Schengenin yleissopimuksen vaatimuksiin, erityisesti lentoasemilla, ON PÄÄTTÄNYT SEURAAVAA: 1. Kreikka ilmoittaa muille sopimusvaltioille ajankohdan, johon mennessä se käsityksensä mukaan täyttää Schengenin yleissopimuksen mukaiset meri- ja maaulkorajojen valvontaa koskevat vaatimukset. 2. Sisärajoilla tehtävät henkilötarkastukset lakkautetaan Kreikan osalta silloin, kun toimeenpaneva komitea toteaa asiaa käsittelevän komitean suorittamien tarkastusten ja vierailujen perusteella, että Schengenin yleissopimuksen mukaiset Kreikan meri- ja maaulkorajojen valvontaa koskevat vaatimukset täyttyvät. 3. Henkilöstöä ja varustelua, rajavalvonta- ja rajavartiointihenkilöstön koulutusta sekä asianosaisten viranomaisten toimien koordinointia koskevien vaatimusten täyttymistä tutkitaan tarkastuskäyntien avulla. Tarpeelliset parannukset - merivalvonnan kokonaissuunnitelmassa, - liikkuvien yksiköiden joustavuuden lisäämisessä, sekä - Schengenin yleissopimuksen 26 artiklan soveltamisessa, voidaan osoittaa asiakirjojen avulla. 4. Toimeenpaneva komitea tekee päätöksen mahdollisuuksien mukaan jo ennen vuoden 1999 loppua. Berliinissä 16 päivänä joulukuuta 1998. Puheenjohtaja C. H. Schapper